Coba jelasin Sajarah dari Universitas Muhammadiyah Yogyakarta dalam bahasa jawa dong

Kepinginan ngadegaké Universitas Muhammadiyah Yogyakarta (UMY) iku ana wiwit Prof. Dr. Kahar Muzakkir bola-bali ngusulake ngadegaké Universitas Muhammadiyah. Nalika Pimpinan Pusat Muhammadiyah Majelis Pengajaran ngresmikaken Fakultas Keguruan lan Ilmu Pendhidhikan (FKIP) ing Yogyakarta nalika tanggal 18 November 1960, ing kono dibabarake yèn FKIP minangka péranganing Universitas Muhammadiyah. Nalika sasi Maret 1981, saka saka perjuwangan para aktivis Muhammadiyah kaya ta Drs. H. Mustafa Kamal Pasha, Drs. M. Alfian Darmawam, Hoemam Zainal, S.H., Brigjen. TNI. (Purn.) Drs. H. Bakri Syahid, K.H.Ahmad Azhar Basir, M.A., Ir.H.M.Dasron Hamid, M.Sc., H.M. Daim Saleh, Drs. M. Amien Rais, H.M.H. Mawardi, Drs. H. Hasan Basri, Drs. H. Abdul Rosyad Sholeh, Zuber Kohari, Ir. H. Basit Wahid,H Tubin Sakiman golèk mahasiswa kanthi tenanan disengkuyung déning Ketua Pimpinan Pusat Muhammadiyah nalika iku, K.H. A. R. Fakhrudin lan Ketuwa Pimpinan Wewengkon Muhammadiyah DIY H. Mukhlas Abror, kanthi resmi ngadegaké Universitas Muhammadiyah Yogyakarta, kang ngrembaka nganti saiki.

Wiwitane, UMY dipandhegani déning Brigjen. TNI (Purn) Drs. H. Bakri Syahid, nalika iku, panjenengané wsi rampung anggoné njabat Rektor IAIN Sunan Kalijaga Yogyakarta. Sawisé H. Bakri Syahid, Ir. H. M. Dasron Hamid, M.Sc. dadi rektor UMY, nanging perijinan saka mantri durung rampung banjur di cekel déning sesepuh Muhammadiyah, H. M. H Mawardi, banjur dadi rektor. Sawisé ijin mantri metu Ir.H.M. Dasron Hamid, M.Sc. dadi rektor UMY.